ทราบมาว่า Harrods สาขา emquartier  นี้จะพิเศษกว่าสาขาอื่นคือ มีพวกไอศครีมเจลาโต้และซอฟท์ครีมเพิ่มเข้ามา แฟนๆไอศครีมอย่างเรา เลยไม่พลาดที่จะขอตามไปลองชิมกันซักหน่อยค่ะ

พิกัด ร้านสาขานี้จะอยู่ที่ชั้น G ใกล้บันไดเลื่อน แถวๆร้าน la baguette นะคะ

เมนู มีทั้งไอศครีมเป็นสกูป และซอฟท์ครีม 2 รสชาติ คือวนิลลากับเอิร์ลเกรย์ โดยไอศครีมจะราคาสกูปละ 89 บาท ใส่โคน 119
ส่วนซอฟท์ครีมใส่ถ้วย 109 บาท ใส่โคน 129 บาท และถ้าใครอยากทานอะไรใหม่ๆ ก้อยังสามารถเลือกทานโคนแบบครัวซองต์ โดยจะคิดราคาเพิ่ม 50 บาทค่ะ

ครั้งนี้ตั้งใจมาชิมซอฟท์ครีม เลยขอลองอย่างเดียวก่อนนะคะ เลือกเป็นซอฟท์ครีมรสทูโทนใส่วัฟเฟิลโคน จะได้ชิมเปรียบเทียบทั้ง 2 รสเลยค่ะ 
รสชาติ วนิลลาจะไม่หวานจัด ออกใสๆเบาๆ ถ้าเทียบกับเอิร์ลเกรย์อันนั้นจะหวานเข้มข้น และเนื้อเนียนกว่า และมีกลิ่นหอมค่แนข้างชัดเจน ใครชอบทานชาเอิร์ลเกรย์อยู่แล้วน่าจะชอบนะคะ แต่เราชอบอะไรไม่หวานจัด เลยขอให้คะแนนวนิลลามากกว่าหน่อยค่ะ ^^
ส่วนวัฟเฟิลโคน เป็นแบบสำเร็จรูปแบบเดียวกับของแดรี่ควีน และอีกหลายๆเจ้า รสชาติเลยจะคุ้นเคยกันดีอยู่แล้ว ถ้าได้มาครั้งหน้าจะต้องไม่พลาดโคนครัวซองต์แน่นอนค่ะ ^^

ใครชอบทานไอศครีมอยู่แล้ว และมีโอกาสผ่านมาแถวนี้ก้อลองแวะมาชิมไอศครัมโฮมเมดอร่อยๆ หลากหลายรสชาติที่นี่กันดูได้นะคะ :-D

